യുഎഇ –ഇസ്രയേൽ ബന്ധങ്ങൾ

യുണൈറ്റഡ് അറബ് എമിറേറ്റ്സ് (യുഎഇ) ഇസ്രായേലിനെ ഒരു രാജ്യമായി അംഗീകരിക്കുകയും ഇരു രാജ്യങ്ങളും പൊതു നയതന്ത്ര-സാമ്പത്തിക ബന്ധങ്ങൾ സ്ഥാപിക്കുകയും ചെയ്യാൻ തീരുമാനിച്ചതോടെ  **ഇസ്രായേൽ-യുണൈറ്റഡ് അറബ് എമിറേറ്റ്സ് ബന്ധം** ദ്യോഗികമായി സ്ഥാപിക്കപ്പെട്ടു. 2020 ഓഗസ്റ്റ് 13 നാണ് ചരിത്രപരമായ ഈ ബന്ധം ആരംഭിക്കുന്നത്. ഇതോടെ  ഇസ്രായേൽ പൗരന്മാരെ യുഎഇയിലേക്ക് പ്രവേശിക്കാൻ യുഎഇ അനുവദിക്കുന്നു.     ഇസ്രായേലും യുഎഇയും തമ്മിൽ പ്രത്യക്ഷമായ യുദ്ധങ്ങളൊന്നുമില്ല(2020 ഓഗസ്റ്റ് വരെ). ഇതുവരെ  എല്ലാ യാത്രകളും മൂന്നാമത്തെ രാജ്യത്തിലൂടെ ( ജോർദാൻ പോലുള്ളവ) കടന്നാണ് യാത്ര നടന്നിരുന്നത്. ഇനി മുതൽ  ഇരു രാജ്യങ്ങളും തങ്ങളുടെ വിമാനത്താവളങ്ങൾക്കിടയിൽ നേരിട്ട് വിമാന സർവീസ് ആരംഭിക്കാൻ ധാരണയായിട്ടുണ്ട്.  ഈ രണ്ടു രാജ്യങ്ങളും തമ്മിൽ അടുത്ത കാലത്തായി അനൗപചാരിക ബന്ധം നടന്നിരുന്നു.  ഇറാന്റെ ആണവ പദ്ധതിയോടും പ്രാദേശിക സ്വാധീനത്തോടുമുള്ള സംയുക്ത എതിർപ്പിനെ അടിസ്ഥാനമാക്കിയുള്ള വിപുലമായ അനൗദ്യോഗിക സഹകരണത്തിൽ ഏർപ്പെട്ടിരുന്നു.    കൂടാതെ, COVID-19 പാൻഡെമിക് കാരണം പല വിമാനക്കമ്പനികളും പ്രവർത്തിക്കുന്നില്ല.  

2015 ൽ ഇസ്രായേൽ അന്താരാഷ്ട്ര റിന്യൂവബിൾ എനർജി ഏജൻസിക്ക് അബുദാബിയിൽ ഒരു നയതന്ത്ര തലത്തിലുള്ള ദൗത്യം ആരംഭിച്ചു.    

ഇരു രാജ്യങ്ങളും തമ്മിലുള്ള ബന്ധം സാധാരണ നിലയിലാക്കാൻ 2020 ഓഗസ്റ്റ് 13 ന് ഇസ്രായേലും യുഎഇയും സമ്മതിച്ചു.  

## ചരിത്രം

### ഇറാൻ പ്രശ്നം
2009 ൽ യുഎസ് പ്രസിഡന്റ് ബരാക് ഒബാമയുടെ നേതൃത്വത്തിൽ അമേരിക്കയിൽ ഇസ്രായേലി, യുഎഇ അംബാസഡർമാർ മിഡിൽ ഈസ്റ്റ് ഉപദേഷ്ടാവുമായി നടത്തിയ കൂടിക്കാഴ്ചയിൽ ഇറാനുമായി ബന്ധപ്പെട്ട് കൂടുതൽ ശക്തമായ യുഎസ് നിലപാട് ആവശ്യപ്പെടണമെന്ന് അഭ്യർത്ഥിച്ചിരുന്നു.  ജെസിപിഒഎയിൽ ഒപ്പിട്ട ശേഷം ഒബാമ ഇറാനെതിരായ ഉപരോധം നീക്കി.  

ഇതിനിടെ 2012 സെപ്റ്റംബറിൽ ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹു യുഎഇ വിദേശകാര്യ മന്ത്രി അബ്ദുല്ല ബിൻ സായിദ് അൽ നഹ്യാനുമായി ന്യൂയോർക്കിൽ കൂടിക്കാഴ്ച നടത്തി. ഇറാന്റെ ഭീഷണിക്കെതിരെ പരസ്സപരം  സമ്മതിച്ചെങ്കിലും, ഇസ്രായേൽ-പലസ്തീൻ സമാധാന പ്രക്രിയയിൽ പുരോഗതിയില്ലാത്തതിനാൽ ഈ ബന്ധം പരസ്യമായി മെച്ചപ്പെടുത്താൻ യുഎഇ വിസമ്മതിക്കുകയായിരുന്നു.   

2015 ൽ അമേരിക്കയിലെ ഇസ്രയേൽ അംബാസഡർ റോൺ ഡെർമർ  സംയുക്ത സമഗ്ര പദ്ധതിയോട് ഇസ്രയേൽ എതിർക്കുന്നതിനെക്കുറിച്ച് യുഎഇ അംബാസഡർ യൂസഫ് അൽ ഒതൈബക്ക് വിശദീകരിക്കുകയും ഇക്കാര്യത്തിൽ കൂടുതൽ സജീവമായ പങ്ക് വഹിക്കാൻ യുഎഇയെ പ്രേരിപ്പിക്കുകയും ചെയ്തിരുന്നു.  

അമേരിക്കൻ പ്രസിഡന്റായി ഒബാമയുടെ രണ്ടാം കാലാവധി അവസാനിച്ചതോടെ, യുഎസ് രഹസ്യാന്വേഷണ ഏജൻസികൾ നെതന്യാഹുവും യുഎഇയിലെ മുതിർന്ന നേതാവും ഉൾപ്പെടെ ഇരുരാജ്യങ്ങളിലെ ഉദ്യോഗസ്ഥരും തമ്മിലുള്ള ഫോൺ ആശയവിനിമയത്തെക്കുറിച്ചും സൈപ്രസിൽ നെതന്യാഹുവും യുഎഇ നേതൃത്വവും തമ്മിലുള്ള കൂടിക്കാഴ്ചയെക്കുറിച്ചും ബോധവാന്മാരായി. ഇറാനെതിരായ സഹകരണത്തെക്കുറിച്ച്.  

അമേരിക്കൻ പ്രസിഡന്റായി ഡൊണാൾഡ് ട്രംപ്തെരഞ്ഞെടുക്കപ്പെട്ട ശേഷം , സിറിയയിൽ ഇറാനിയൻ സ്വാധീനം ഉൾക്കൊള്ളുന്നതിനായി അമേരിക്കയും റഷ്യയും തമ്മിൽ ധാരണയുണ്ടാക്കാൻ ഇസ്രായേലും യുഎഇയും ശ്രമിച്ചു.  

2017 ജൂണിൽ ഇറാനെതിരെ യുഎഇയും സൗദി അറേബ്യയും ഇസ്രയേലുമായി സഹകരിക്കുന്നതായി  ഒരു ഇമെയിൽ ചോർന്ന സംഭവത്തിലൂടെ വെളിപ്പെടുത്തി.   

2017 ജൂലൈയിൽ ഇസ്രയേൽ രഹസ്യാന്വേഷണ വിഭാഗവും രണ്ടാം ലിബിയൻ ആഭ്യന്തര യുദ്ധത്തിൽ യുഎഇ പിന്തുണയ്ക്കുന്ന ലിബിയൻ ദേശീയ സൈന്യത്തിന്റെ തലവനുമായ ഖലീഫ ഹഫ്താറും തമ്മിലുള്ള കൂടിക്കാഴ്ചയ്ക്ക് യുഎഇ മധ്യസ്ഥത വഹിച്ചു.  

2018 മാർച്ചിൽ വാഷിംഗ്ടൺ ഡിസിയിലെ ഒരു റെസ്റ്റോറന്റിൽ വെച്ച് ഇസ്രായേൽ പ്രധാനമന്ത്രിയായ നെതന്യാഹു , ഉത്തൈബയേയും അമേരിക്കയിലെ ബഹ്‌റൈൻ അംബാസഡറുമായി കണ്ടുമുട്ടുകയും  അവിടെ വെച്ച് ഇറാന്റെ വിഷയം ചർച്ച ചെയ്യുകയും ചെയ്തിരുന്നു.  

2018 ഒക്ടോബർ 10 ന്, ഡെർമറും ഒറ്റൈബയും ജൂത ഇൻസ്റ്റിറ്റ്യൂട്ട് ഫോർ നാഷണൽ സെക്യൂരിറ്റി ഓഫ് അമേരിക്കയുടെ വാർഷിക അത്താഴത്തിൽ ഒരു മേശ പങ്കിട്ടു, അവിടെ അവർ പരസ്പരം സംസാരിക്കുന്നത് കണ്ടു.  

### ഇസ്രായേലിന്റെ സന്ദർശനങ്ങൾ
2010 ജനുവരി 16 ന് അബുദാബിയിൽ നടന്ന പുനരുപയോഗ ഊർജ്ജ സമ്മേളനത്തിൽ ഇസ്രായേലിന്റെ നാഷണൽ ഇൻഫ്രാസ്ട്രക്ചർ വകുപ്പ്  മന്ത്രിയായ ഉസി ലാൻ‌ഡോ പങ്കെടുത്തിരുന്നു. അബുദാബി സന്ദർശിച്ച ആദ്യത്തെ ഇസ്രായേൽ മന്ത്രിയായിരുന്നു ഇദ്ദേഹം.  

2016 ജനുവരിയിൽ ഇസ്രായേൽ ഊർജ്ജ വകുപ്പ് മന്ത്രി യുഎഇ സന്ദർശിച്ചിരുന്നു. അബുദാബിയിൽ നടന്ന അന്താരാഷ്ട്ര റിന്യൂവബിൾ എനർജി ഏജൻസി ആസ്ഥാനത്താണ് സന്ദർശനം നടത്തിയത്..  

2018 സെപ്റ്റംബറിൽ  അബുദാബിയിൽ വെച്ച് യുഎഇ - ഇസ്രയേൽ, തുർക്കി ഉദ്യോഗസ്ഥർ തമ്മിൽ രഹസ്യ ചർച്ചകൾ നടത്തി.  

ദുബായിലെ എക്‌സ്‌പോ 2020 ഇന്നൊവേഷൻ മേളയിൽ പങ്കെടുക്കാൻ തങ്ങളെ ക്ഷണിച്ചതായി 2019 ഏപ്രിലിൽ ഇസ്രായേൽ പ്രഖ്യാപിച്ചു.  

### കായിക സംരഭങ്ങൾ
കായികരംഗം ഉൾപ്പെടെ നേരത്തെ ഇസ്രയേലികൾക്ക് യ പ്രവേശനം നിഷേധിച്ച ചരിത്രമാണ് യുഎഇയ്ക്കുള്ളത്. എന്നിരുന്നാലും, അന്താരാഷ്ട്ര സമ്മർദത്തെ തുടർന്ന് അന്താരാഷ്ട്ര മത്സരങ്ങളിൽ കായിക താരങ്ങളെ അകറ്റിനിർത്തുന്ന രീതി പിന്നീട് ഇല്ലാതെയായി.  കൂടാതെ, യുഎഇ കായിക താരങ്ങൾ ഇസ്രായേലിൽ നടക്കുന്ന മത്സരങ്ങളിലും പങ്കെടുക്കുന്നതിനും ഇസ്രായേൽ കായികതാരങ്ങൾക്കെതിരെ മത്സരിക്കുന്നതിനും വിലക്ക് ഉണ്ടായിരുന്നു.    
&#x5B; *[[വിക്കിപീഡിയ:Citation needed|<span title="This claim needs references to reliable sources. (August 2020)">അവലംബം ആവശ്യമാണ്</span>]]* &#x5D;
2010 ഫെബ്രുവരിയിൽ ഇസ്രയേൽ ടെന്നീസ് കളിക്കാരൻ ഷഹർ പിയറിന് യുഎഇ വിസ നിഷേധിച്ചു, തുടർന്ന് അദ്ദേഹത്തിന് ദുബായ് ടെന്നീസ് ചാമ്പ്യൻഷിപ്പിൽ കളിക്കാനായില്ല.  സംഭവത്തെ വീനസ് വില്യംസ് ഉൾപ്പെടെയുള്ള താരങ്ങൾ വിമർശിച്ചിരുന്നു. സംഭവത്തെ തുടർന്ന് വനിതാ ടെന്നീസ് അസോസിയേഷൻ മേധാവി ലാറി സ്കോട്ട് ടൂർണമെന്റ് റദ്ദാക്കുന്നതിനെക്കുറിച്ച് ആലോചിച്ചുവത്രെ. .  ഭാവിയിൽ ദുബായിൽ നടക്കുന്ന ടൂർണമെന്റുകൾ അവലോകനം ചെയ്യുമെന്ന് ഡബ്ല്യുടിഎ അറിയിച്ചു.  ഈ സംഭവത്തെ തുടർന്ന് ടെന്നീസ് ചാനൽ പരിപാടി ടെലിവിഷൻ പ്രക്ഷേപണം ചെയ്യേണ്ടെന്ന് തീരുമാനിച്ചു  *വാൾസ്ട്രീറ്റ് ജേണൽ* അതിന്റെ സ്പോൺസർഷിപ്പും ഉപേക്ഷിക്കുകയുണ്ടായി.  2008 ലെ പുരുഷ സിംഗിൾസ് ജേതാവ് ആൻ‌ഡി റോഡിക് തനിക്ക് ലഭിച്ച  2 മില്യൺ ഡോളറിലധികം സമ്മാനത്തുക , പിയറിന് വിസ നൽകാൻ യുഎഇ വിസമ്മതിച്ച നടപടിക്കെതിരെ പ്രതിഷേധിക്കാൻ തീരുമാനിച്ചു.  

## 2020 അബ്രഹാം കരാർ
2010 ഓഗസ്റ്റ് 13 ന് യുഎസ് പ്രസിഡന്റ് ഡൊണാൾഡ് ട്രംപിന്റെ മധ്യസ്ഥതയിൽ ഇസ്രയേലും യുഎഇയും ഒപ്പുവച്ചു.  ഈ സമാധാന ഉടമ്പടി പ്രകാരം ഇസ്രായേലും യുഎഇയും പൂർണ്ണ നയതന്ത്ര ബന്ധം സ്ഥാപിക്കും, കൂടാതെ  ഇസ്രായേലിനെ അംഗീകരിക്കുന്ന മൂന്നാമത്തെ അറബ് രാജ്യമായി യുഎഇ മാറി. ഈ കരാർ പ്രകാരം ജോർദാൻ താഴ് വര പിടിച്ചെടുക്കാനുള്ള   പദ്ധതികൾ ഇസ്രായേൽ  താൽക്കാലികമായി നിർത്തിവയ്ക്കാൻ സമ്മതിച്ചു.  

## സംഭവങ്ങൾ
2010 ജനുവരി 19 ന്  മഹമൂദ് അൽ മബൂവിനെ  ദുബായിൽ വെച്ച് വധിച്ച സംഭവത്തിൽ  ഇസ്രായേലിന്റെ മൊസാദ് ഡയറക്ടർ  മെയർ ദാഗനെ ഇന്റർപോൾ വഴി അറസ്റ്റ് ചെയ്യാൻ യുഎഇ ആവശ്യപ്പെട്ടു. എന്നാൽ യുഎഇയുടെ ഈ ആവശ്യത്തെ ഇസ്രായേൽ നിഷേധിക്കുകയോ സ്ഥിരീകരിക്കുകയോ ചെയ്തില്ല. വിദേശ പാസ്‌പോർട്ടിൽ എത്തിയാലും ഇസ്രായേലി എന്ന് സംശയിക്കുന്ന എല്ലാ യാത്രക്കാരെയും രാജ്യത്തേക്ക് അനുവദിക്കില്ലെന്ന് ദുബായ് പോലീസ് മേധാവി ധാഹി ഖൽഫാൻ തമീം തുടർന്ന് വ്യക്തമാക്കി.  സംഭവത്തിനുശേഷം, യുഎഇ പിന്നീട് ഇസ്രയേലുമായുള്ള രഹസ്യ ബന്ധം നന്നാക്കാൻ നിർദ്ദേശിക്കുകയുണ്ടായി.  ഇസ്രായേൽ അവർക്ക് സായുധ ഡ്രോണുകൾ നൽകാനും ധാരണയുണ്ടായെങ്കിലും ഇത് അമേരിക്കയെ എതിർക്കുന്നതിനെ കാരണമാകുമെന്ന ആശങ്കയെത്തുടർന്ന് ഇസ്രായേൽ ഇത് നിരസിച്ചു. 

## യാത്രാ നിയന്ത്രണങ്ങൾ
ഇസ്രായേലുകാരെയും ഇസ്രായേലിയെന്ന് സംശയിക്കുന്നവരെയും രാജ്യത്ത് പ്രവേശിക്കാൻ യുഎഇ അനുവദിച്ചിരുന്നില്ല. ട്രാൻസിറ്റ് യാത്രക്കാർക്ക് മാത്രമാണ് ഇതിൽ ഒഴിവുണ്ടായിരുന്നത്.  എന്നിരുന്നാലും, ഇസ്രായേലി സ്റ്റാമ്പുകളോ പാസ്‌പോർട്ടിൽ വിസയോ ഉള്ള മൂന്നാം കക്ഷി പൗരന്മാർക്ക് യുഎയിൽ പ്രവേശനം  നൽകിയിരുന്നു.   അതെസമയം  ഇസ്രായേലും യുഎഇയും തമ്മിൽ നേരിട്ടുള്ള വിമാന സർവീസൂകൾ ഉണ്ടായിരുന്നില്ല, ആയതിനാൽ എല്ലാ വിമാനങ്ങളും മൂന്നാമത്തെ നിഷ്പക്ഷ രാജ്യത്ത് (ജോർദാൻ പോലുള്ളവ) നിർത്തണം,  ഇസ്രായേൽ വിമാനങ്ങളൊന്നും യുഎഇ വ്യോമാതിർത്തിയിൽ പ്രവേശിക്കാൻ അനുവദിച്ചിരുന്നില്ല.  എന്നാൽ ഇത്തരം നിയന്ത്രണങ്ങൾ ഇസ്രായേലിൽ ഉണ്ടായിരുന്നില്ല, എങ്കിലും  തങ്ങളുടെ പൗരന്മാരെയും വിമാനങ്ങളെയും ഇസ്രായേലിൽ പ്രവേശിക്കുന്നത്  യുഎഇ വിലക്കിയിരുന്നു. ദുബായിൽ വെച്ച് നടന്ന മഹാബൂവിൻറെ  തുടർന്ന് ഇസ്രയേൽ പൗരന്മാരുടെ പ്രവേശനത്തിനെതിരെ നിയന്ത്രണങ്ങൾ യുഎഇ കർശനമാക്കി.  ഓസ്‌ട്രേലിയ-യൂറോപ്പ് വിമാനങ്ങളിൽ  ക്വാണ്ടാസ് വിമാനങ്ങൾ ദുബായിൽ നിർത്തുന്നത് ഉൾപ്പെട്ട ഒരു കരാറിൽ 2012 ൽ ക്വാണ്ടാസ് , യുഎഇയിലെ  വിമാന കമ്പനിയായ  എമിറേറ്റ്‌സുമായി ചേർന്നു.   ക്വാണ്ടാസ്  വിമാനങ്ങളിൽ യാത്ര ചെയ്യുമ്പോൾഇസ്രായേൽ‌ സ്വദേശികളായ അല്ലെങ്കിൽ‌ ഇസ്രായേലി പാസ്‌പോർട്ടിൽ‌ യാത്ര ചെയ്യുന്ന ക്വാണ്ടാസ് യാത്രക്കാരെ എങ്ങനെ ബാധിക്കുമെന്ന ആശങ്ക ഉയർ‌ത്തി, ഉദാഹരണത്തിന്, അത്തരം യാത്രക്കാർ‌ക്ക് ഒരു കണക്ഷനായി ദുബായിൽ‌ രാത്രി താമസിക്കേണ്ടിവന്നാൽ എന്ത് ചെയ്യുെന്നത് സംബന്ധിച്ചാണ് ധാരണയുണ്ടായതെങ്കിലും 2018 ൽ ‌. ക്വാണ്ടാസ്  വിമാന കമ്പനി ഈ കരാർ റദ്ദാക്കി.  

എന്നിരുന്നാലും, യു‌എഇയിൽ ജൂത പ്രവാസികളുണ്ട്, മറ്റ് രാജ്യങ്ങളിലെ പൗരന്മാരായി യു‌എഇയിൽ താമസിക്കുകയും സന്ദർശിക്കുകയും ജോലി ചെയ്യുകയും ചെയ്യുന്ന ഇരട്ട പൗരത്വമുള്ള ഇസ്രായേലികളുണ്ട്.  ചില ഇസ്രായേലി കമ്പനികൾ മൂന്നാം കക്ഷികളുടെ സഹായത്തോടെ പരോക്ഷമായി യുഎഇയിൽ ബിസിനസ്സ് നടത്തുന്നു. 

കോവിഡ് -19 പകർച്ചവ്യാധിയുടെ സമയത്ത് ഫലസ്തീനികളെ സഹായിക്കുന്നതിനായി മെഡിക്കൽ സാധനങ്ങൾ കയറ്റി അയച്ചുകൊണ്ട് 2020 ജൂണിൽ യുഎഇയിലെ ഇത്തിഹാദ് എയർലൈൻസ് , ഇസ്രായേലിലെ പ്രശസ്ത വിമാനത്താവളമായ ബെൻ ഗുരിയോൺ വിമാനത്താവളത്തിൽ വന്നിറങ്ങി.  അതാത് രാജ്യങ്ങളിൽ COVID-19 പാൻഡെമിക് കൈകാര്യം ചെയ്യുന്നതിൽ സഹകരിക്കുന്നതിന് ഇസ്രായേൽ യുഎഇയുമായി ഒരു പങ്കാളിത്തമുണ്ടാകുമെന്ന് ഈ മാസത്തിൽ പ്രഖ്യാപിക്കുകയുണ്ടായി  

## പരാമർശങ്ങൾ